**LĒMUMS**

Liepājā

|  |  |
| --- | --- |
| 2022.gada 20.janvārī |  Nr.29/2(prot. Nr.2, 26.§) |

Par zemes vienības daļas Liepājā,

Jūras ielā 16 zemes nomas tiesības

izsoles rezultātu apstiprināšanu

Lai apstiprinātu izsoles rezultātus, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Zemes pārvaldības likuma 15.panta otro daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 32., 43. un 44.punktu, Liepājas valstspilsētas pašvaldības domes 2021.gada 11.novembra lēmumu Nr.430/15 "Par nekustamā īpašuma - zemes vienības daļas Liepājā, Jūras ielā 16 - zemes nomas tiesības izsoli", nekustamā īpašuma - zemes vienības daļas Liepājā, Jūras ielā 16 - zemes nomas tiesības izsoles noteikumu 7.3.punktu, izskatot akciju sabiedrības "Latvenergo" 2021.gada 2.decembrī pulksten 13.27 iesniegto piedāvājumu zemes vienības daļas Liepājā, Jūras ielā 16 zemes nomas tiesības izsolei, Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 6.decembra lēmumu zemes nomas tiesības izsoles protokolā (sēdes protokols Nr.17, 2.#) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 13.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Apstiprināt nekustamā īpašuma - zemes vienības daļas Liepājā, Jūras ielā 16 (kadastra apzīmējums 1700 031 0179 8001) 10 kv.m platībā - zemes nomas tiesības 2021.gada 6.decembra izsoles rezultātus.

2. Uzdot Liepājas pilsētas pašvaldības iestādei "Nekustamā īpašuma pārvalde" veikt nepieciešamās darbības zemes nomas līguma noslēgšanai ar akciju sabiedrību "Latvenergo" (reģistrācijas Nr.40003032949; juridiskā adrese: Pulkveža Brieža iela 12, Rīga) par nekustamā īpašuma - zemes vienības daļas Liepājā, Jūras ielā 16 - zemes nomas tiesību uz 15 (piecpadsmit) gadiem, nosakot nosolīto nomas maksu 400 EUR (četri simti *euro*) gadā. Papildus nomas maksai nomnieks maksā valstī noteikto pievienotās vērtības nodokli.

3. Gadījumā, ja akciju sabiedrība "Latvenergo" 15 (piecpadsmit) dienu laikā no Liepājas valstspilsētas pašvaldības domes lēmuma pieņemšanas dienas zemes nomas līgumu neparaksta, šis lēmums un Liepājas valstspilsētas pašvaldības domes 2021.gada 11.novembra lēmums Nr.430/15 "Par nekustamā īpašuma - zemes vienības daļas Liepājā, Jūras ielā 16 - zemes nomas tiesības izsoli" zaudē spēku.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 2.punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam, Sabiedrisko attiecību un mārketinga daļai |